A Bizottság 420/98/EK rendelete
(1998. február 20.)
a tejre és tejtermékekre vonatkozó mezőgazdasági átváltási árfolyam esetében alkalmazandó meghatározó ügyleti tények rögzítéséről szóló 1756/93/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 150/95/EK rendelettel [1] módosított, a közös agrárpolitika céljából alkalmazandó elszámolási egységről és átváltási árfolyamokról szóló, 1992. december 28-i 3813/92/EGK tanácsi rendeletre [2] és különösen annak 6. cikke (2) bekezdésére,
mivel a legutóbb az 569/96/EK rendelettel [3] módosított 1756/93/EGK bizottsági rendelet [4] mellékletének B. része meghatározza a legutóbb az 531/96/EK rendelettel [5] módosított, a vaj csökkentett áron történő értékesítéséről, valamint a cukrászati termékek, jégkrém és egyéb élelmiszerek előállítása során felhasznált vajra és vajkoncentrátumra nyújtott támogatásról szóló, 1988. február 16-i 570/88/EGK bizottsági rendelet [6] értelmében alkalmazandó meghatározó ügyleti tényeket; mivel az említett rendeletet hatályon kívül helyezte és felváltotta a 2571/97/EK bizottsági rendelet [7], amely bevezeti többek között annak a lehetőségét, hogy olyan tejszínt is fel lehessen használni, amelyhez a támogatási rendszer szerint nem adtak jelölőanyagokat; mivel az 1756/93/EGK rendeletet e módosításokat figyelembe véve kell módosítani;
mivel az 1756/93/EGK rendelet mellékletének D. része rögzíti azokat a meghatározó ügyleti tényeket, amelyek esetén az eladó fizeti a raktározási költségeket, ha az intervencióra felajánlott vaj vagy a sovány tejpor nem felel meg a legutóbb a 419/98/EK rendelettel [8] módosított, a vaj- és tejszínpiaci intervencióra vonatkozó részletes szabályok megállapításáról szóló, 1995. február 28-i 454/95/EK bizottsági rendelet [9] 2. cikkében, valamint a legutóbb a 419/98/EK rendelettel módosított, a sovány tejpor intervenciós raktározása részletes alkalmazási szabályainak megállapításáról szóló, 1996. február 22-i 322/96/EK bizottsági rendelet [10] 1. cikkében megállapított követelményeknek; mivel az említett tárolási költségeket a legutóbb az 1392/97/EK rendelettel [11] módosított, a mezőgazdasági termékek intervenciós ügynökségek által történő felvásárlását, raktározását és értékesítését magukban foglaló intervenciós intézkedésekre vonatkozó számviteli szabályokról szóló, 1990. december 12-i 3597/90/EGK bizottsági rendelet [12] 7. cikkének (2) bekezdésére való hivatkozással állapították meg; mivel a következetesség biztosítása érdekében, az említett meghatározó ügyleti tényeket a 3597/90/EGK rendelet 7. cikkének (2) bekezdésében rögzített meghatározó ügyleti tényre való hivatkozással kell helyettesíteni;
mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,
ELFOGADTA EZT A RENDELETET:
1. cikk
Az 1756/93/EGK rendelet melléklete a következőképpen módosul:
1. A B. II. rész 6. pontjának helyébe a következő szöveg lép:
"Rendelet | Érintett összeg | Alkalmazandó mezőgazdasági átváltási árfolyam |
6.2571/97/EK | A 16. cikk (2) bekezdésének d) pontjában említett pályázati eljárás szerint elfogadott pályázati ár. | A fizetés napján alkalmazandó mezőgazdasági átváltási árfolyam;" |
2. A B. III. részben a 4. pont helyébe a következő szöveg lép:
"Rendelet | Érintett összeg | Alkalmazandó mezőgazdasági átváltási árfolyam |
4.2571/97/EK | A.A 16. cikk (3) bekezdésének d) pontjában említett pályázati eljárás szerint elfogadott pályázati ár. | i.Annak a hónapnak az első napján alkalmazandó mezőgazdasági átváltási árfolyam, amikor a 6. cikk (1) bekezdésében említett jelölőanyagokat hozzáadják a termékhez.ii.Annak a hónapnak az első napján alkalmazandó mezőgazdasági átváltási árfolyam, amikor a vajkoncentrátumot a 22. cikk (3) bekezdése b) pontja i. alpontjának megfelelően előállítják.iii.Annak a hónapnak az első napján alkalmazandó mezőgazdasági átváltási árfolyam, amikor a jelölőanyagok nélküli vajat felhasználják a 8. cikkben említett köztes termék vagy a 4. cikk (1) bekezdésében említett végtermék előállításához.iv.Annak a hónapnak az első napján alkalmazandó mezőgazdasági átváltási árfolyam, amikor a jelölőanyagok nélküli tejszínt felhasználják a 4. cikk (1) bekezdésének B. pontjában említett végtermék előállításához. Ha azonban túllépik a 11. cikkben említett határidőt, annak a hónapnak az első napján érvényes mezőgazdasági átváltási árfolyamot kell alkalmazni, amikor a határidő lejár. |
| B.A 22. cikk (4) bekezdésének harmadik albekezdésében említett támogatáscsökkentés összege | Annak a hónapnak az első napján alkalmazandó mezőgazdasági átváltási árfolyam, amikor a 11. cikkben említett határidő lejár."; |
3. A D. rész 2A. pontjában "Az 5. cikk (1) bekezdése értelmében az átvétel napján alkalmazandó mezőgazdasági átváltási árfolyam" helyébe "A 3597/90/EGK rendelet 7. cikke (2) bekezdésének a) és b) pontjában említett mezőgazdasági átváltási árfolyam" szöveg lép;
4. A D. rész 3A. pontjában "Az érintett áruk átvételének napján alkalmazandó mezőgazdasági átváltási árfolyam" helyébe "A 3597/90/EGK rendelet 7. cikkének (2) bekezdése a) és b) pontjában említett mezőgazdasági átváltási árfolyam" szöveg lép.
2. cikk
Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.
Az 1. cikk (1) és (2) bekezdését azonban az 1998. január 1-je utáni benyújtási határidővel kiírt pályázati felhívásokra kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1998. február 20-án.